**LĒMUMS**

LIEPĀJĀ

|  |  |  |
| --- | --- | --- |
| 2020.gada 20.februārī |  Nr.40/3(prot. Nr.3, 4.§) | Nr.233  |
| Par grozījumiem 2008.gada 23.oktobra lēmumā Nr.509 “Par finansējumu Liepājas Mākslas vidusskolai”  |

Pamatojoties uz likuma “Par pašvaldībām” 15.panta pirmās daļas 4. un 5.punktu, Izglītības likuma 17.panta pirmo daļu, ņemot vērā Liepājas pilsētas domes 2008.gada 23.oktobra lēmuma Nr.509 “Par finansējumu Liepājas Mākslas vidusskolai” mērķi atbalstīt profesionālās ievirzes programmas “Vizuāli plastiskā māksla” īstenošanu, ievērojot Profesionālās izglītības kompetences centra “Liepājas Mūzikas, mākslas un dizaina vidusskola” 2020.gada 6.janvāra vēstuli Nr.1-17/11 “Par līguma “Par finansējuma piešķiršanu” termiņa pagarināšanu” un izskatot Liepājas pilsētas domes pastāvīgās Izglītības, kultūras un sporta komitejas 2020.gada 13.februāra lēmumu (sēdes protokols Nr.2), LIEPĀJAS PILSĒTAS DOME

N O L E M J :

1. Izdarīt Liepājas pilsētas domes 2008.gada 23.oktobra lēmumā Nr.509 “Par finansējumu Liepājas Mākslas vidusskolai” šādus grozījumus:

1.1. aizstāt visā tekstā vārdus “Liepājas Mākslas vidusskola” attiecīgajā locījumā ar vārdiem “Profesionālās izglītības kompetences centrs “Liepājas Mūzikas, mākslas un dizaina vidusskola”” attiecīgajā locījumā;

1.2. aizstāt 1.punktā ciparus un vārdu “2019.gadam” ar cipariem un vārdu “2020.gadam”;

1.3. aizstāt simbolu, ciparus un vārdus iekavās “Ls 15000 (piecpadsmit tūkstoši latu)” ar cipariem, simbolu un vārdiem iekavās “11486 EUR (vienpadsmit tūkstoši četri simti astoņdesmit seši euro)";

1.4. izteikt 3.punktu šādā redakcijā:

“3. Liepājas pilsētas domes priekšsēdētāja vietniekam kultūras un sporta jautājumos kontrolēt lēmuma izpildi.”

2. Liepājas pilsētas pašvaldības iestādes “Liepājas pilsētas pašvaldības administrācija” Juridiskajai daļai sagatavot līgumu par finansējuma piešķiršanu 2020.gadā Profesionālās izglītības kompetences centram “Liepājas Mūzikas, mākslas un dizaina vidusskola”, paredzot, ka:

2.1. Profesionālās izglītības kompetences centram "Liepājas Mūzikas, mākslas un dizaina vidusskola” piešķirams finansējums 957,11 EUR mēnesī jeb 11485,11 EUR gadā;

2.2. Profesionālās izglītības kompetences centram “Liepājas Mūzikas, mākslas un dizaina vidusskola” kompensējami arī izdevumi par periodu no 2020.gada 1.janvāra līdz līguma noslēgšanai;

2.3. līguma darbības termiņš tiek paredzēts līdz 2020.gada 31.decembrim, bet ne ilgāk kā līdz 2018.gada 28.maijā starp Liepājas Universitāti un Profesionālās izglītības kompetences centru "Liepājas Mūzikas, mākslas un dizaina vidusskola” noslēgtā nomas līguma Nr.1.-2018/92 spēkā esamībai;

2.4. līgumu pašvaldības vārdā paraksta Liepājas pilsētas domes priekšsēdētāja vietnieks kultūras un sporta jautājumos.

|  |  |
| --- | --- |
| DOMES PRIEKŠSĒDĒTĀJS |  Jānis VILNĪTIS |
| Nosūtāms: | Domes priekšsēdētāja vietniekam kultūras un sporta jautājumos, Profesionālās izglītības kompetences centram “Liepājas Mūzikas, mākslas un dizaina vidusskola”, Juridiskajai daļai, Finanšu pārvaldei |